Diari Oficial de la Generalitat Valenciana


Sumari del DOGV 7392, del 30-10-2014 (2014/9741)

Informació pública de la sentència dictada en el recurs contenciós administratiu número 900/2011 contra el Decret 22/2011, de 4 de març, del Consell, pel qual s'aprova el canvi de denominació del Consell de Col·legis Oficials d'Aparelladors i Arquitectes Tècnics de la Comunitat Valenciana per la de Consell de Col·legis Oficials d'Aparelladors, Arquitectes Tècnics i Enginyers d'Edificació de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7392

Data del DOGV
:   30-10-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/9741


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Informació pública de la sentència dictada en el recurs contenciós administratiu número 900/2011 contra el Decret 22/2011, de 4 de març, del Consell, pel qual s'aprova el canvi de denominació del Consell de Col·legis Oficials d'Aparelladors i Arquitectes Tècnics de la Comunitat Valenciana per la de Consell de Col·legis Oficials d'Aparelladors, Arquitectes Tècnics i Enginyers d'Edificació de la Comunitat Valenciana. [2014/9741]  
Procediment ordinari 000900/2011  
Sobre: altres matèries  
  
De: Col·legi Oficial d'Enginyers Industrials de la Comunitat Valenciana.  
Procuradora: Celia Sin Sánchez.  
Contra: GV Consell, Consell General de Col·legis Oficials d'Aparelladors i Arquitectes Tècnics de la Comunitat Valenciana i Consell General de Col·legis Oficials d'Aparelladors i Arquitectes Tècnics.  
  
Procurador: Francisco José Real Marqués.  
En esta sala ha interposat un recurs contenciós administratiu el Col·legi Oficial d'Enginyers Industrials de la Comunitat Valenciana contra la GV Consell, el Consell General de Col·legis Oficials d'Aparelladors i Arquitectes Tècnics de la Comunitat Valenciana i el Consell General de Col·legis Oficials d'Aparelladors i Arquitectes Tècnics, contra la disposició general Decret 22/2011, de 4 de març, del Consell, que aprova el canvi de denominació del Consell Regulador del Col·legi Oficial d'Aparelladors i Arquitectes Tècnics de la Comunitat Valenciana.  
  
En este procediment s'ha dictat la sentència que té l'encapçalament i la dispositiva següents:  
  
«Sentència número 715/14  
València, 19 de setembre de 2014.  
La Secció Quinta de la Sala Contenciosa Administrativa del Tribunal Superior de Justícia de la Comunitat Valenciana, composta per José Bellmont Mora, president; Fernando Nieto Martín, Begoña García Meléndez i Antonio López Tomás, magistrats, ha vist el recurs contenciós administratiu número 900/2011, interposat per la procuradora Celia Sin Sánchez, en nom i representació del Col·legi Oficial d'Enginyers Industrials de la Comunitat Valenciana, assistit per la lletrada Nuria Prieto Pérez, contra el Decret 22/2011, de 4 de març, de la Conselleria de Justícia i Administracions Públiques, pel qual s'aprova el canvi de denominació del Consell de Col·legis Oficials d'Aparelladors i Arquitectes Tècnics de la Comunitat Valenciana, per la de Consell de Col·legis Oficials d'Aparelladors, Arquitectes Tècnics i Enginyers de l'Edificació de la Comunitat Valenciana.  
  
Atés que ha sigut part demandada en les interlocutòries la Generalitat Valenciana, representada i defesa pels seus servicis jurídics, i com a demandats el Consell de Col·legis Oficials d'Aparelladors i Arquitectes Tècnics de la Comunitat Valenciana, representat pel procurador Francisco Real Marqués i assistit per un lletrat, i el Consell General de Col·legis Oficials d'Aparelladors i Arquitectes Tècnics de la Comunitat Valenciana, representat pel procurador Francisco Real Marqués i assistit pel lletrat Damián Casanueva Escudero, i és magistrat ponent el magistrat Antonio López Tomás.  
  
Disposem  
1. Estimar el recurs contenciós administratiu interposat per la representació processal del Col·legi Oficial d'Enginyers Industrials de la Comunitat Valenciana, contra el Decret 22/2011, de 4 de març, de la Conselleria de Justícia i Administracions Públiques, pel qual s'aprova el canvi de denominació del Consell de Col·legis Oficials d'Aparelladors i Arquitectes Tècnics de la Comunitat Valenciana, per la de Consell de Col·legis Oficials d'Aparelladors, Arquitectes Tècnics i Enginyers de l'Edificació de la Comunitat Valenciana.  
2. Anul·lar l'esmentat Decret 22/2011 quant a la inscripció del canvi de denominació i, en concret, la referida a la introducció de la denominació enginyers de l'edificació.  
3. Tot això, sense cap pronunciament sobre les costes causades.  
Contra esta resolució es pot interposar un recurs de cassació, de conformitat amb allò que disposa l'article 86 de la Llei de la Jurisdicció Contenciosa Administrativa.  
Una vegada siga ferma esta sentència, publiqueu-la en el Diari Oficial de la Comunitat Valenciana.  
  
Esta és la nostra sentència, definitivament jutjant, que pronunciem, manem i firmem.»  
  
València, 24 d'octubre de 2014.- La secretària judicial: Carolina León Freijeiro.